অহা ১৮জুনৰ পৰা বিশ্ব টেষ্ট চেম্পিয়নশ্বিপৰ ফাইনেল আৰম্ভ হ'ব। তাৰ পূৰ্বেই খেলপথাৰৰ বাহিৰৰ যুঁজত ভাৰতক পিছ পেলালে নিউজিলেণ্ডে।
আইচিচিৰ ৰেংকিং তালিকাৰ শীৰ্ষত নাম সোমালে নিউজিলেণ্ডে। ফলত বিশ্ব টেষ্ট চেম্পিয়নশ্বেপৰ ফাইনেলত বিশ্বৰ এক নম্বৰ দল হিচাপে ভাৰতৰ পৰিৱৰ্তে নামিব নিউজিলেণ্ড।
দেওবাৰে ইংলেণ্ডক তেওঁলোকৰ ঘৰৰ মাটিতে ৮উইকেটত পৰাজিত কৰি ছিৰিজ জয় কৰে নিউজিলেণ্ড।
টেষ্ট ৰেংকিঙৰ তালিকাত নিউজিলেণ্ড এতিয়া ১২৩ পইন্টেৰে শীৰ্ষস্থানত। নিউজিলেণ্ডতকৈ ২পইন্ট পাছত থাকি দ্বিতীয় স্থানত ভাৰত। সেইদৰে, ১০৮ পইন্টেৰে তৃতীয় স্থানত আছে অষ্ট্ৰেলিয়া। ইংলেণ্ডে ১০৭পইন্ট লাভ কৰি তালিকাৰ চতুৰ্থ স্থানত আছে।
নিউজিলেণ্ডে এদিনীয়া ক্ৰিকেটৰ পাছত এইবাৰ টেষ্টতো শীৰ্ষ স্থান লাভ কৰিলে।
ইংলেণ্ডৰ বিৰুদ্ধে খেলা দ্বিতীয়খন টেষ্টৰ দ্বিতীয় ইনিংছত ইংলেণ্ডক ১২২ৰাণত অল আউট কৰে নিউজিলেণ্ডে। নিল ৱেগনাৰ আৰু মেট হেনৰিয়ে ৩টাকৈ উইকেট দখল কৰে।
আনহাতে, নিউজিলেণ্ডে তেওঁলোকৰ ৩৭ৰাণৰ লক্ষ্য মাত্ৰ দুটা উইকেট হেৰুৱাই সম্পূৰ্ণ কৰে। আঘাতৰ বাবে টেষ্টখনত কেন উইলিয়ামছৰ সলনি দলক নেতৃত্ব দিছিল টম লাথামে।
কিয় পদত্যাগ কৰিলে সংসদ টিভিৰ এংকৰ প্ৰিয়ংকা চতুৰ্বেদীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
